**Приети сигнали по „Зеления телефон” и електронна поща в РИОСВ - Враца за**

**МАРТ 2018 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 11.03.2018г. | Сигнал постъпил по електронна поща в РИОСВ – Враца | Сигнал постъпил по електронна поща на РИОСВ- Враца, относно нерегламентирано разкомплектоване на излезли от употреба моторни превозни средства | РИОСВ-Враца  Община Враца | Във връзка с постъпил сигнал за незаконна автоморга и нерегламентирани дейности по разкомплектоване на излезли от употреба моторни превозни средства /ИУМПС/ в централните части на гр. Враца, е извършена проверка съвместно с представител на Общинска администрация Враца. По време на проверката е констатирано, че в междублоково пространство, находящо се на ул. „Иванка Ботева“ № 4-6 има наличие на 3 броя ИУМПС, както и наличие на авточасти от моторни превозни средства. Констатирано е също наличие на разлив на отработени моторни масла върху бетоновата площадка на която са разположени автомобилите.  На собственика са дадени 2 броя предписания с указан срок за изпълнение относно почистване на междублоковото пространство и предаване на наличните ИУМПС на фирми, притежаващи необходимите документи по Закона за управление на отпадъци.  От страна на РИОСВ – Враца ще бъде осъществен последващ контрол относно изпълнението на дадените предписания. |
| 2. | 15.03.2018г. | Сигнал на „зелен телефон“ в РИОСВ - Враца | Сигнал постъпил на „зелен телефон“ в РИОСВ- Враца, относно нерегламентирано съхранение на излезли от употреба моторни превозни средства в гр. Бяла Слатина. | РИОСВ-Враца | Извършена е проверка при която е констатирано, че в частен жилищен имот в регулацията на гр. Бяла Слатина са налични около 10 бр. излезли от употреба моторни превозни средства /ИУМПС/ без регистрационни табели. Същите са собственост на физическо лице. За констатираното нарушение на собственика е изпратена покана за съставяне на Акт за установено административно нарушение. Дадено е предписание наличните ИУМПС да се предадат на фирма притежаваща разрешителен документ по Закона за управление на отпадъците.  От страна на РИОСВ – Враца ще бъде осъществен последващ контрол относно изпълнение на даденото предписание. |
| 3. | 16.03.2018г. | Сигнал постъпил по електронна поща в РИОСВ – Враца | Сигнал постъпил по електронна поща на РИОСВ- Враца, относно замърсяване с отпадъци на пътните отбивки на път Е 79. | Областно пътно управление-Враца | Сигнал постъпил по електронна поща, относно замърсявания с отпадъци на пътните отбивки, канавки и сервитутната зона на главен път Е 79 в участъците гр. Враца-гр. Монтана и гр. Враца-гр. София.  Сигналът е препратен по компетентност за извършване на проверка и предприемане на действия от Областно пътно управление. |
| 4. | 20.03.2018г. | Сигнал на „зелен телефон“ в РИОСВ – Враца | Сигнал постъпил на „зелен телефон“ в РИОСВ- Враца за намерени химични вещества в района на бивш „Противочумен институт“, гр. Враца. | РИОСВ-Враца | Извършена е незабавна проверка на място, при която не е констатирано наличие на опасни химични вещества на територията на бивш „Противочумен институт“. Сигналът е неоснователен. |
| 5. | 20.03.2018г. | Сигнал на „зелен телефон“ в РИОСВ – Враца | Сигнал постъпил на „зелен телефон“ в РИОСВ- Враца за намерен ранен щъркел в района на с. Ракево, общ. Криводол. | РИОСВ-Враца | Извършена е проверка на място при която е констатирано, че се касае за ранен Бял щъркел в безпомощно състояние. Щъркелът е намерен в района на ж.п. гарата и е прибран от учители в училище „Васил Левски“, село Ракево.  След полагане на съответните грижи от експерти на РИОСВ-Враца, птицата е транспортирана за доотглеждане в спасителен център за диви животни. |
| 6. | 22.03.2018г. | Сигнал на „зелен телефон“ в РИОСВ – Враца | Сигнал постъпил на „зелен телефон“ в РИОСВ- Враца относно образувано нерегламентирано сметище в района на гр. Мездра. | РИОСВ-Враца  Община Мездра | Извършен е обход и оглед на земен път, водещ до кравефермата на сигналоподателя, при който е констатирано:  Община Мездра е отредила имот общинска собственост, съседен на имота на жалбоподателя за временна площадка за депониране на растителни отпадъци. Достъпът до временната площадка се осъществява по общински земен път, водещ и към кравефермата на сигналоподателя. На пътя има разпилени незначителни количества растителни отпадъци  На Община Мездра е дадено предписание за почистване на отпадъците и осигуряване проходимост на пътя.  От страна на РИОСВ-Враца ще бъде осъществен контрол относно изпълнение на даденото предписание. |
| 7. | 22.03.2018г. | Сигнал постъпил на „дежурен телефон“ в РИОСВ-Враца, от тел. 112 | Сигнал постъпил на „дежурен телефон“ в РИОСВ-Враца от тел. 112 относно бедстващ щъркел в с. Върбица, общ. Враца | РИОСВ-Враца  Кмет на кметство с. Върбица | Констатирано е, че птицата няма видими наранявания, но не излита от гнездото си.  На кмета на населеното място са дадени инструкции за действие, съгласно указания на МОСВ, за наблюдение на щъркела. В следващите дни птицата е излетяла от гнездото. |
| 8. | 28.03.2018г. | Сигнал на „зелен телефон“ в РИОСВ | Сигнал постъпил на „зелен телефон“ в РИОСВ- Враца относно изсичане на дървета в с. Крива Бара, общ. Козлодуй | Община Козлодуй | Постъпил сигнал на „зелен телефон“ относно изсичане на дървета в центъра на с. Крива Бара, общ. Козлодуй в близост до кметството.  Сигналът е препратен по компетентност за извършване на проверка и предприемане на действия до Община Козлодуй. |
| 9. | 29.03.2018г. | Сигнал на „зелен телефон“ в РИОСВ | Сигнал постъпил на „зелен телефон“ в РИОСВ- Враца относно образувано нерегламентирано сметище в землището на гр. Криводол | РИОСВ-Враца  Община Криводол | При извършената проверка, съвместно с представител на общинска администрация-Криводол е констатирано, че на няколко места в местност „Елак“, землище гр. Криводол има нерегламентирано депонирани торов отпад, растителни и пластмасови отпадъци. В момента на проверката собствеността на имотите не е установена.  С цел предприемане на последващи действия, от страна на РИОСВ-Враца е дадено предписание на Кмета на община Криводол за изясняване собствеността на замърсените с отпадъци терени.  След изясняване на обстоятелствата ще бъдат предприети действия съобразно компетенциите на РИОСВ-Враца и Община Криводол. |
| 10. | 30.03.2018г. | Сигнал постъпил на директорски телефон и по електронна поща на РИОСВ- Враца | Сигнал постъпил на директорски телефон и по електронна поща на РИОСВ- Враца относно замърсяване на пътното платно в с. Хърлец с вещество наподобяващо живак. | РИОСВ-Враца  РУП-Козлодуй  РСПБЗН-Козлодуй  Община Козлодуй | Извършена е незабавна проверка на място при която е констатирано:  На тротоара и пътното платно на ул. „Ал. Стамболийки“ №32, с. Хърлец има разлив на вещество наподобяващо живак. Представители на РУП-Козлодуй са отцепили района около разлива. От служители на РСПБЗН-Козлодуй живакът е събран с помощта на сяра и прибран в буркани, които временно ще бъдат съхранени от Регионална дирекция „Пожарна безопасност и защита на населението“ - Враца, до предаването му за обезвреждане на фирма притежаваща необходимите документи.  Към момента на проверката произходът на веществото и неговия собственик не са установени. |
| 11. | 30.03.2018г. | Сигнал на „зелен телефон“ в РИОСВ | Сигнал постъпил на „зелен телефон“ в РИОСВ- Враца относно намерен бял щъркел в безпомощно състояние в с. Гложене | РИОСВ-Враца | Извършена е незабавна проверка на място, при която е констатирано, че се касае за щъркел от вида Бял щъркел с неподвижно дясно крило в неестествено състояние, както и с видимо лошо здравословно състояние.  Птицата е прибрана от експерти на РИОСВ-Враца и след полагане на съответните грижи е транспортирана за доотглеждане в спасителен център за диви животни. |